Tolong jelaskan mengenai Imigrasi Bangsa Portugis dari Melaka Portugis dalam bahasa melayu

Penduduk Portugis di pegangan kolonial mereka (termasuk Melaka) lazimnya terbahagi kepada 5 golongan:

Soldados, atau golongan askar yang diperbuat daripada lelaki bujang yang ditugaskan untuk mempertahankan kota Melaka. Ketika tiada pertempuran, mereka biasanya diupah oleh Fidalgo (Bangsawan Portugis) untuk menjadi askar peribadi sehingga dikerah untuk pertahanan.

Casados, iaitu peneroka yang sudah berkahwin. Golongan ini diperintah secara langsung di bawah pentadbiran rasmi Portugal, Estado da India. Mereka diperbuat daripada fidalgo, soldados yang sudah bersara dan golongan bawahan yang berhijrah untuk memulakan hidup baharu. Memandangkan kebanyakan pendatang ini adalah kaum lelaki, mereka terpaksa berkahwin dengan penduduk tempatan tanah jajahan, Akibatnya, terdapat ramai anak casados yang mempunyai darah campuran.

Moradores, iaitu peneroka yang tidak berada di bawah pentadbiran rasmi Portugal. Mereka hanya mendapat kebenaran untuk bertempat di kawasan sekitar kubu Portugis dan mentadbir sesama sendiri. Biasanya mereka terdiri daripada pedagang yang mendirikan penempatan jangka panjang.

Ministrios, atau pegawai diraja yang dilantik untuk tempoh jangka pendek. Contoh jawatan yang dipegang adalah ouvidor (Majistret Diraja) dan Vedor da Fazenda (Penguasa Kewangan).

Religioso, atau golongan agamawan. Mereka ialah pegawai Katolik yang diberikan amanah Paus untuk berkhidmat di bawah Keuskupan Melaka yang di bawah seliaan Keuskupan Agung Goa yang ditubuhkan pada tahun 1557. Orde yang terdapat di Melaka termasuklah Kapusin, Augustinian dan Dominican. Melaka juga digunakan sebagai perhentian sementara untuk paderi Jesuit yang menuju ke Jepun dan Cina, termasuklah Francis Xavier.

Bangsa Portugis juga mengirim banyak Órfãs d'El-Rei ke negeri-negeri jajahannya di Afrika, India, dan juga ke Melaka. Secara harfiah Órfãs d'El-Rei berarti "Yatim-Piatu Raja", yakni gadis-gadis yatim-piatu Portugis yang dikirim ke negeri-negeri jajahan di seberang lautan untuk menikah baik dengan warga pendatang Portugis maupun dengan pribumi berderajat mulia.